**Rölli ja kultainen avain** on neljäs Rölli-elokuva, jonka ensi-ilta oli 1. helmikuuta 2013. Elokuvan käsikirjoitti ja ohjasi Taavi Vartia. Se on lajityypiltään koko perheen seikkailu- ja musiikkielokuva.

Juoni
-----

Haikara lennättää Rollicityyn pienen nyytin, jonka sisällä lymyilee pieni tyttö. Myöhemmin Sähinä-menninkäinen löytää tytön, joka antaa itselleen nimeksi Juurakko. Sähinä lupaa ottaa hänet luokseen asumaan ja vie tytön päiväkotiin. 

Päiväkodissa Juurakko kuulee vanhan Tirehtöörin (Rollicityn johtajan) puhuvan Kielletystä kylästä, jossa hänen mukaansa kummittelee. Hän kertoo myös Röllistä, joka tippui taivaalta niin kuin Juurakko. Juurakko haluaakin tavata Röllin ja saada tietää kuka on.

Juurakko löytää Röllin talosta käytävän, jonka Rölli on kaivanut päästäkseen salaa Röllikylään. Juurakko löytää Röllin kalliolta ja pyytää häntä kertomaan nuoruudestaan. Aluksi Rölli ei suostu puhumaan Juurakon kanssa, mutta kertookin lopulta tarinansa. 

Lapsena Rölli lähti kylän muurien ulkopuolelle tutkimaan salaperäisiä ääniä, jotka olivat peräisin läheisen lammikon sammakoista. Silloin hän näki myös ensi kertaa Milli Menninkäisen, johon hän ihastui välittömästi. Hän tapaa retkillään myös Mauno-madon. Rölli ja Milli kasvavat aikuisiksi. 

Oudon äänen kuuluessa jälleen Rölli lähtee taas retkelle ja päätyy Tirehtöörin johtamaan sirkukseen, jossa esiintyy myös Milli Menninkäinen. Rölli laulaa sirkusyleisölle ja vaatii päästä mukaan sirkukseen, mutta Tirehtööri heittää hänet ulos. Milli varoittaa Rölliä sirkuksesta, mutta hän ei kuuntele ja lupaa kylänsä Kultaisen avaimen vastalahjaksi tähteydestä Tirehtöörille. Tirehtööri kiinnostuu röllien Kultaisesta avaimesta ja tarinasta, jonka mukaan aikojen päästä kolme planeettaa kohtaavat. Kun niitä katsoo avaimen läpi, Röllikylä muuttuu kullaksi ja kylän taika herää eloon. Vaikka kylä palaisi, savusta ja tuhkasta tulisi iloa ja riemua. Tirehtööri huijaa avaimen itselleen, muttei otakaan Rölliä sirkukseen, vaan aikoo lopettaa koko touhun ja perustaa Rollicityn.

Aika kuluu ja Rölli vanhenee. Eräänä päivänä Tirehtööri avaa Röllikylän portin ja esittelee itsensä Hyvien tahtojen lähettiläänä. Rölli yrittää saada avaimen takaisin, mutta Tirehtööri väittää, ettei koskaan ole tavannutkaan häntä. Tirehtööri väittää rölleille, että kylässä kummittelee ja kutsuu heidät asumaan Rollicityyn. Öisin Tirehtöörin rottamainen apuri, Virkamies käy pelottelemassa röllejä, ja röllit muuttavat pois. Kylä autioituu ja Tirehtööri julistaa sen Kielletyksi kyläksi.

Juurakko päättää auttaa Rölliä saamaan avaimen takaisin, ja tajuaa miksi Tirehtööri halusi avaimen itselleen. Juuri, kun he ovat piilossa Kylän vanhimman mökissä, Tirehtööri ja Virkamies tulevat kylään ja suunnittelevat kylän polttamista. Rölli ja Juurakko kuulevat kaiken ja juoksevat käytävää pitkin Rollicityn päiväkotiin hakemaan apua Sähinältä ja röllilapsilta. He tekevät yhdessä kummitus-asut ja pelottelevat Tirehtöörin apureineen pois koko kylästä ja sirkuksesta. Röllikylä on taas vapaa. Ajan saatossa kylään muuttaa röllien lisäksi menninkäisiä ja myös Milli Menninkäinen.

Rooleissa
---------

|  |  |  |
| --- | --- | --- |
|  Allu Tuppurainen  | … |  Rölli
  |
|  Krista Kosonen  | … |  Laulunopettaja
  |
|  Mikko Leppilampi  | … |  Tirehtööri
  |
|  Jarkko Niemi  | … |  nuori Rölli
  |
|  Turkka Mastomäki  | … |  Kylänvanhin
  |
|  Iina Kuustonen  | … |  Sähinä
  |
|  Mikko Kuustonen  | … |  Solisti
  |
|  Ville Haapasalo  | … |  Seppä
  |
|  Linnea Röhr  | … |  Juurakko-tyttö
  |
|  Alina Tomnikov  | … |  Milli Menninkäinen
  |
|  Jari Kotilainen  | … |  Iso-Rölli
  |
|  Christian Ruotanen  | … |  Rölli lapsena
  |

Tuotanto
--------

Elokuvan on tuottanut Marko Röhr tuotantoyhtiö MRP Matila Röhr Productionsista. Sama taho on vastannut myös aiemmista Rölli-elokuvista *Rölli – hirmuisia kertomuksia* (1991), *Rölli ja metsänhenki* (2001) ja *Röllin sydän* (2007). Elokuvaprojekti sai Suomen elokuvasäätiöltä 700 000 euron tuotantotuen. Lisäksi tukea ovat antaneet Pohjoismainen elokuva- ja televisiorahasto, Yle, Turun Seudun Kehittämiskeskus (Länsi-Suomen elokuvakomissio) ja Powerpark, jossa elokuvaa on myös kuvattu. Puiston Röllikylä on avoinna yleisölle, ja alueelta löytyy myös muuta elokuvan lavastusta kuten röllivanhusten mökit sekä Tirehtöörin ja Milli Menninkäisen sirkusvaunut. Kylässä on kuvattu myös elokuvan jatko-osa, *Rölli ja kaikkien aikojen salaisuus*. Rollicityn kohtaukset on kuvattu Ruissalossa ja Kakolanmäellä Turussa, ja lavasteet ovat siellä yhä.

Elokuva on tuotettu 2 135 000 euron budjetilla suomalais-brittiläis-venäläisenä yhteistuotantona.

Vastaanotto
-----------

*Iltalehden* Tuomas Riskala piti elokuvasta ja nosti sen kolmen tähden arviossaan parhaaksi Rölli-aiheiseksi näytelmäelokuvaksi. Myös *Helsingin Sanomien* Leena Virtanen antoi elokuvalle kolme tähteä, mutta hän kritisoi Pessi Levannon disneymäistä elokuvamusiikkia tunnelman pilaamisesta. Lisäksi hän kiinnitti huomiota elokuvan sirkuskohtausten ja Charles Chaplinin *Sirkus*-elokuvan yhteyteen. *Ilta-Sanomien* Taneli Topelius kehui Allu Tuppuraista vanhana Röllinä, mutta kritisoi muiden henkilöiden näyttävän "sketsihahmoilta." Hän antoi elokuvalle kaksi tähteä. *Voima*-lehdessä Atlas Saarikoski puolestaan moitti elokuvaa konservatiivisuudesta ja perinteisiin sukupuolirooleihin ankkuroitumisesta.

Elokuvan kävi katsomassa reilut 200 000 katsojaa.

Lähteet
-------

1. 1 2 3 4  Rölli ja kultainen avain Finnkino.  Arkistoitu 21.12.2012. Viitattu 18.12.2012.
2. ↑  Rölli ja kultainen avain Suomen elokuvasäätiö. Viitattu 16.10.2013.
3. ↑  Rolli and the Golden Key Box Office Mojo. Viitattu 16.10.2013.
4. ↑  Elokuvasäätiö myönsi kolme isoa tuotantotukea  4.4.2012. Helsingin Sanomat. Viitattu 4.4.2012.
5. ↑  Riskala, Tuomas: Parasta live-rölliä  31.1.2013. Iltalehti. Viitattu 16.10.2013.
6. ↑  Elokuva-arvio: Disney-musiikki pilaa Röllin tunnelman  31.1.2013. Nyt.fi. Viitattu 16.10.2013.
7. ↑  Rölli ja kultainen avain - lue IS:n arvio elokuvasta  1.2.2013. Ilta-Sanomat.  Arkistoitu 17.10.2013. Viitattu 16.10.2013.
8. ↑  Rölli menee pahasti metsään *Fifi*.  1.2.2013.  Arkistoitu 21.10.2013. Viitattu 16.10.2013.
9. ↑  Kotimaisten elokuvien katsojaluvut 2013 Suomen elokuvasäätiö.  Arkistoitu 16.10.2013. Viitattu 16.10.2013.
10. ↑  Kotimaisia elokuvia teattereissa ennätysmäärä, mutta hitit ovat vähissä  16.10.2013. HS.fi. Viitattu 16.10.2013.

Aiheesta muualla
----------------

* Ville Haapasalo: "Lastenleffoille löytyy aina aikaa" 2013-01-21 (yle.fi)
* Neljäs Rölli-elokuva paljastaa likavarpaan lapsuuskolttoset (yle.fi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Taavi Vartia |
| --- |
|  |
| Pitkät elokuvat (ohjaus) | 
* Rölli ja kultainen avain (2013)
* Lomasankarit (2014)
* Rölli ja kaikkien aikojen salaisuus (2016)
* Pertsa ja Kilu (2020)

 |
|  |
| TV-elokuvat ja -sarjat (ohjaus) | 
* Paratiisin kahleissa (1989)
* Erotico-tico (1992)
* Tapulikylä (1993)
* Pellit auki (1992-1993)
* Eurovision laulukilpailu 1994 – Suomen karsinta (1994)
* Marskin poika (1994)
* Eurovision laulukilpailu 1996 – Suomen karsinta (1996)
* Sinun unelmiesi tähden (1996)
* Hetki lyö – Kirkan 30-vuotistaiteilijajuhla Tampere-talossa (1997)
* Samaa sukua, eri maata (1998–2000)
* Missimaraton (1999)
* Pertsa ja Kilu. Uudet seikkailut (2000)
* Tie miehen sydämeen (2001)
* Sata sanaa (2003)
* Diili (2005)
* Pääroolissa (2005)
* Käenpesä (2006–2007)
* Itämeri (2012)
* Syke (2014)
* Downshiftaajat (2017)
* Seinäjoen Tangomarkkinat 2017 (2017)
* Keisari Aarnio (2018)
* Seinäjoen Tangomarkkinat 2018 (2018)

 |
|  |
| Dokumenttielokuvat (ohjaus) | 
* La Cumparsita (1994)
* Mariannen fat burning-aerobic (1994)
* Lahti and the Surroundings (1995)
* After the Blood Diamonds (2009)

 |
|  |
| Lyhytelokuvat (ohjaus) | 
* Esa (1984)
* Klovni (1986)
* Tunneli (1986)
* Heinola (1995)
* Painonvartijat: Laihdutusvideo (1998)

 |

 |